cyanic-selkie/wikianc huggingface dataset:
Bersntol
Bersntolsk språk og kultur
I 1803 kom Bersntol – med hele Trentino – til Østerrike, 1919 til Italia. Kort tid etter begynte fascistenes hensynsløse italienisering av ikke-italiensktalende. Dette gikk også hardt ut over zimberne. I Garait, Vlarotz og Palae anga likevel 89 % av befolkningen ved folketellingen i 2011 å tilhøre den «bersntolske språkgruppen». Sannsynligvis er det imidlertid en god del færre innbyggere som faktisk bruker språket i hverdagen. I tillegg kommer over tusen personer i resten av provinsen som har røtter i Bersntol og behersker språket (hovedsakelig i provinshovedstaden Trento, som bare ligger få kilometer lenger vest). I dag er bersntolsk (men ikke standardtysk) anerkjent som minoritetsspråk i Trentino.
Hampstead Heath stasjon
Hampstead Heath er en jernbanestasjon i Hampstead, London. Den ligger på North London-linjen mellom stasjonene Finchley Road & Frognal og Gospel Oak. Stasjonen ligger mellom sykehuset Royal Free Hospital og parkområdet Hampstead Heath.
Ponca Jazz Records
Ponca Jazz Records er et norsk plateselskap som ble stiftet i 2004 av jazzvokalisten Hilde Hefte i forlengelse av Norsk Jazzforlag. Selskapet overtok i 2005 de fleste jazzutgivelser fra Hot Club Records.
Utgivelser
Utgivelser som i det vesentlige ikke utgitt tidligere på annet forlag.
Kjell Jonevret
Kjell Anders Jonevret (født 28. juni 1962) er en svensk fotballtrener og tidligere fotballspiller som fra 19. juni 2012 til 14. november 2016 var hovedtrener for Viking FK.
St. Francis (elv)
St. Francis River er ei elv som renner parallelt med, og ut i elva Mississippi gjennom delstatene Missouri og Mississippi i USA, og munner ut sørvest for storbyen Memphis, Tennessee. Hele vassdraget er ca. 700 km langt, og starter i et granittsteinsområde oppe i Ozark-platået i sørøstre Missouri. Elva renner friskt øverst men blir sakte og grunn i Mississippi, hvor den bygger oppsedimenter og løsmasser.
Kjell Jonevret
Han ble ansatt som trener for Molde Fotballklubb i desember 2006, og tok MFK til seier og opprykk fra 1. divisjon i 2007. I 2008 ble det en 9.-plass i Eliteserien og semifinale i cupen.
I 2009 ledet han Molde FK til sølv i Eliteserien og sølv i den norske cupen. Den 30. august 2010 ble han avskjediget som hovedtrener av klubben på bakgrunn av de svake sportslige resultatene den sesongen.
Han var assistenttrener under Erik Hamrén i AIK Fotboll og Vasalund.
Jonevret ble som spiller cupmester med Viking i 1989, med seier over nettopp Molde i finalen.
Kazuhiko Aoki
Kazuhiko Aoki (青木 和彦) (født 6. november 1961) er en japansk videospillskaper og produsent. Han er også en av de opprinnelige utviklerne hos Square Enix. Aoki er kanskje mest kjent for å ha satt sammen teamet som laget Chrono Trigger. Han har senere arbeidet på en remake av Final Fantasy III for Nintendo DS.
Wilhelmøya
Wilhelmøya er en øy nordøst for Olav V Land på Spitsbergen på Svalbard. Øya ligger i Hinlopenstretet. Øya har et areal på 120 km².
Øya er oppkalt etter Wilhelm I, keiser av Preussen; senere Tyskland.
Leon Cooper
Leon Neil Cooper (født 28. februar 1930 i New York) er en amerikansk fysiker og nobelprisvinner. Cooper mottok Nobelprisen i fysikk i 1972 sammen med John Bardeen og John Robert Schrieffer for deres felles utviklingen av teorien om superlederegenskapen, kjent som BCS-teori.
Cooper gikk ut fra The Bronx High School of Science i 1947 og mottok en bachelor of arts i 1951, en master of arts i 1953 og en filosofisk doktorgrad i 1954 fra Columbia University. Han tilbrakte et år ved Institute for Advanced Study og underviste ved University of Illinois og Ohio State University før han kom til Brown University i 1958.
Han har utført forskning ved ulike institusjoner, inkludert Institute for Advanced Study og Den europeiske organisasjon for kjernefysisk forskning (CERN) i Genève i Sveits.
21. juni
21. juni er den 172. dagen i året, 173. i skuddår. Det er 193 dager igjen av året.
The Bootleg Series Vol. 8: Tell Tale Signs
The Bootleg Series Vol. 8 - Tell Tale Signs: Rare and Unreleased 1989-2006 er et samlealbum av singer-songwriter Bob Dylan. Det er det åttende albumet i hans offisielle «bootleg series» med sjeldne og tidligere uutgitte innspillinger. Albumet ble først utgitt som dobbeltalbum, og i en begrenset versjon som trippelalbum. Det ble senere utgitt som et enkeltalbum som inneholdt det beste fra dobbelalbumet. Trediskversjonen av Tell Tale Signs har en 150-siders bok, og noen utgaver har en 7" vinylsingel med to spor fra albumet.
21. juni
Fødsler
Se flere som er født 21. juni i Kategori:Fødsler 21. juni.
The Bootleg Series Vol. 8: Tell Tale Signs
Albumet inneholder sjeldne og tidligere uutgitte låter fra innspillingene av følgende album: Oh Mercy, World Gone Wrong, Time Out of Mind, og Modern Times, dessuten en del soundtrack (blant annet «Cross the Green Mountain» fra filmen Gods and Generals) og tidligere uutgitte livesanger fra 1989 til 2006. Samlingen inneholder også ett spor fra det forlatte albumprosjektet Dylan hadde påbegynt sammen med David Bromberg i 1992, samt Dylans duett med Ralph Stanley, «The Lonesome River». Selv om Under the Red Sky, Good as I Been to You, og Love and Theftble spilt inn i samme tidsperiode inneholder albumet ingen spor fra disse innspillingene. «Dreamin' Of You», en outtake fra albumet Time Out of Mind, ble lagt ut som gratis nedlastning for alle som registrerte seg på bobdylan.com. Den ble også sendt til radiostasjoner som promosingel. I den første uken gikk albumet inn som nummer #6 på Billboard 200, dette er Dylans 17. album som starter på topp 10.
I den første uken av oktober 2008 ble hele albumet gjort gratis i streaming format på National Public Radios offisielle hjemmeside. CBS' kunngjøring om at to-CD-settet skulle koste $18.99 og tre-CD-versjonen skulle gå for $129.99 fikk sterk kritikk som «rip-off pricing» fra Dylan-biograf Michael Gray og andre kritikere.
21. juni
Dødsfall
Se flere som døde 21. juni i Kategori:Dødsfall 21. juni.
The Bootleg Series Vol. 8: Tell Tale Signs
Deluxe versjon
Bob Dylans offisielle hjemmeside tilbød en deluxeversjon av albumet som inkluderte en 150-siders bok og en bonusdisk. Fans som forhåndsbestilte fra Bob Dylans hjemmeside fikk også en eksklusiv 7" vinyl. De første 5000 fikk også en Theme Time Radio Hour plakat.
Anmeldelser
Tell Tale Signs har 86% positiv på ("Universal acclaim") Metacritic.
Merknader
"High Water (For Charlie Patton)" ble fremført utendørs ved Oaks Garden Theatre i Niagara Falls, Canada rett ovenfor Canadian Horseshoe falls og American falls.
Flashdance
Flashdance er en amerikansk romantisk dramafilm fra 1983. Manus ble skrevet av Tom Hedley og Joe Eszterhas, og hadde Jennifer Beals og Michael Nouri i hovedrollene. Filmen er mest kjent for musikken, blant annet «Maniac», fremført av Michael Sembello, og «Flashdance... What a Feeling», som ble fremført av Irene Cara. Begge sangene var nominert til Oscar for beste sang, og sistnevnte vant prisen. Det var Jennifer Beals selv som sammen med Matthew Broderick leste opp de nominerte og delte ut prisen.
Handling
Filmen handler om 18 år gamle Alexandra (Alex) Owens (Jennifer Beals) som jobber som en danser på en bar om natta, og som en sveiser om dagen. Hun bor alene i et tomt lagerhus sammen med pitbullen, Grunt. Drømmen hennes er å komme inn på en prestisjefylt danseskole. En kveld på baren, tiltrekker hun seg oppmerksomhet fra Nick Hurley (Michael Nouri), som viser seg å være sjefen hennes der hun sveiser. Etter hvert finner Nick ut at Alex er en av hans arbeidstakere.
Nick, som er en mektig mann, bruker kontaktene sine til å få Alex inn på en audition. På auditionen faller Alex i begynnelsen av dansen sin, men begynner om igjen og fullfører dansen. I siste scene ser vi Alex løpe ut og klemme Nick, som gir henne en bukett med røde roser.
Fylkesvei 4400
Fylkesvei 4400 går mellom Kongeheia i Hå og Haugland i Time.
Frem til 2019 hadde veien betegnelsen fylkesvei 166.
Eleanor Hibbert
Eleanor Alice Burford Hibbert (født 1. september 1906, død 8. januar 1993) var en britisk forfatter av mer enn 200 romaner, mange av dem under pseudonymene Jean Plaidy og Victoria Holt.
Da Hibbert døde hadde hun solgt rundt 14 millioner bøker. Hennes ulike forfatternavn var begrunnet i forskjellen i innhold og litterære genrer, og med unntak av navnet Plaidy, benyttet hun navnene Philippa Carr (3 millioner) og Victoria Holt (56 millioner). Hibbert brukte også sitt pikenavn, Eleanor Burford, på noen utgivelser, og psevdonymene Elbur Ford, Kathleen Kellow og Ellalice Tate på andre. Mange av hennes lesere har aldri mistenkt at hun benyttet flere navn på sitt samlede forfatterskap.
De første årene
Eleanor Alice Burford var født den 1. september 1906, ikke i en romantisk herskapsbolig og heller ikke på en forblåst ødemark i Cornwall, men i den prosaiske forstaden Kennington i sørlige London. Hennes far, Joseph Burford, var en mann uten et bestemt yrke og profesjon. Han videreførte sin kjærlighet til bøker til sin unge datter. Hun var en ivrig leser fra hun var fire år gammel.
Gjemselund stadion
Gjemselund stadion er Kongsvinger Idrettslags hjemmebane og regnes som lagets fjerde hjemmebane gjennom klubbens over 100 år lange historie.
Eleanor Hibbert
De første årene
Hun ble også fengslet av sin fødeby. «Jeg betraktet meg selv som ekstremt lykkelig over ha blitt født og oppvokst i London,» skrev hun senere, «og for å hatt den mest fascinerende av alle byer rett utenfor dørstokken med levninger fra 2000 år av historie fortsatt i dets gater. En av mine største gleder, og fortsatt er, er å utforske London. Brå omstendigheter fikk meg til å avbryte min skolegang, og isteden måtte jeg i all hast begynne på en forretningsutdannelse hvor jeg lærte stenografi, å bruke skrivemaskin og språk.»
Mens hun var tidlig i tyveårene, giftet hun seg med handelsmann i lær, George Hibbert (hun var hans andre hustru), som delte hennes kjærlighet til bøker og lesning. «Jeg oppdaget at ekteskapet ga meg den nødvendige frihet til følge en ambisjon jeg hadde hatt siden jeg var barn, og jeg begynte å skrive for alvor.»
Gjemselund stadion
I begynnelsen av 1900-tallet trente laget en del på det gamle torget som lå ved Vinger kirke, men da dette resulterte i knuste vinduer til naboenes store fortvilelse flyttet man til Lomsnæsløkka i nærheten av stasjonen. Der spilte man til rundt 1912 da man flyttet videre til øvre Rasta (sørøst i byen). Der spilte man til rundt 1924, da formannskapet i byen endelig vedtok å stille Winsnesløkka (i bydelen Øvrebyen) til disposisjon. Da denne ble mer eller mindre ødelagt under andre verdenskrig måtte noe gjøres, og KIL flyttet altså til sin fjerde og nåværende bane.
14. juni 1953 åpnet Gjemselund med en fotballbane på 64 x 105 m, løpebane på 7,5 x 400 m, treningsbane 60 x 100 m, håndballbane 25 x 50 m, tumleplass ca. 3 dekar, parkeringsplass ca. 2 dekar og tribuner for ca. 3000 tilskuere. I tillegg stod også garderober, dusjer og klubbrom klart.
Eleanor Hibbert
Suksess
Det var Daily Mails litterære redaktør som overtalte Hibbert til oppgi såkalt seriøs fiksjon til fordel for romantiske og populære fortellinger. Ettersom hun tidligere ikke kjente til genren leste hun rundt femti bøker før hun skrev sin første, Annas datter (Daughter of Anna).
Gjemselund stadion
Kongsvinger kommune overtok Gjemselund stadion den 1. oktober 1963. Under kommunalt eierskap ble ståtribunen bygget i 1982 og hovedtribunen med sitteplasser bygget i 1986/1987, før ny gressmatte ble anlagt i 1990.
Eleanor Hibbert
Suksess
Boken ble en suksess da den ble utgitt i 1941, og forlaget ga en kontrakt på én bok i året (senere to) for et forskudd på 30 pund for hver tittel. Alle disse bøkene ble utgitt under hennes pikenavn Eleanor Burford. Bøkene var alle romantiske fortellinger om ung kjærlighet, som Passionate Witness (1941), The House at Cupid's Cross (1949), The Love Child (1950) og Castles in Spain (1954).
Gjemselund stadion
I 2008 etablerte kommunen, i samarbeid med KIL, Kongsvinger Sportsanlegg AS, som overtok ansvaret for drifting og utbygging av idrettsanleggene i byen, inkludert Gjemselund stadion. Det ble også avholdt en arkitektkonkurranse for hele Gjemselund-området hvor nytt stadionanlegg inngikk. Den 5. april 2009 åpnet den nye kunstgressbanen (med undervarme) offisielt med utsolgt seriestart mot lokalrivalen Hamarkameratene og samme år fikk også stadion fire splitter nye flomlysmaster, samt VIP-lokaler og nye garderober. Da opprykket til Tippeligaen ble klart senere samme år, ble også ståtribunen delt i to og flyttet bak hvert mål. En ny sittetribune på motsatt side av hovedtribunen ble også reist. Det ble i tillegg vedtatt å fjerne løpebanen samt flytte gresset inntil hovedtribunen. Stadionet kan derfor i dag kun brukes til fotball.
Fremtidsplaner
Per 2014 forelå det ingen store planer for Gjemselund Stadion. Et nytt inngangsparti og var regnet å bli ferdig før utgangen av 2014. Et nytt kunstgressdekke ble lagt inn 2016 av modell Saltex Drop med eCork-fyll.
Eleanor Hibbert
Suksess
Hun skrev tyve slike bøker for forlaget Herbert Jenkins mellom 1941 og 1955 og ytterligere ti for Mills & Boon i årene mellom 1956 og 1962. Dette er de minst kjente med Plaidy-navnet og vanligvis vanskelige å finne. Fire krimromaner hun skrev med navnet Elbur Ford var basert på fire beryktede mordsaker på 1800-tallet: Dr. Edward Pritchard (Flesh and the Devil, 1950); Adelaide Bartlett (Poison in Pimlico, 1950); Euphrasie Mercier (The Bed Disturbed, 1952) og Constance Kent (Such Bitter Business, 1953 – utgitt i USA i 1954 under tittelen Evil in the House). Disse var tett basert på offisielle saksdokumenter, og beskrev de ulike hendelsene og de følelsene som lå bak de sensasjonelle mordsakene.
Gjemselund stadion
Publikumsrekorder
Publikumsrekorden fra 26. juni 1983 er på 6794 tilskuere og kom i seriekampen mot Vålerenga IF. Kapasiteten har siden blitt endret både av regelendringer og ombygginger og man får i dag ikke slippe inn mer enn knapt 6000 tilskuere. Det kan også nevnes at KIL har trukket flere tilskuere ved to anledninger på Ullevaal Stadion. 10 213 tilskuere så Kongsvingers 2. rundekamp i UEFA-cupen mot italienske Juventus i 1993, mens 26 912 tilskuere så cupfinalen mellom KIL og Rosenborg i 2016.
Eleanor Hibbert
Jean Plaidy
I løpet av den andre verdenskrigen levde hun sammen med sin mann i Cornwall, ikke langt fra en vakker, avskjermet strand kalt Plaidy og som ga henne ideen til hennes pseudonym Jean Plaidy. Den første romanen under dette navnet var Together They Ride (1945), en fortelling om smugling i Cornwall i gamle dager. Plassert historisk i «de harde og spennende dagene» på slutten av 1700-tallet var boken åpenbart inspirert av Daphne du Mauriers Jamaica Inn og Frenchman's Creek.
Gjemselund stadion
Publikumsrekorder
De ti best besøkte kampene:
Skøytebanen
Gjemselund stadion har også arrangert mesterskap i hurtigløp på skøyter tidligere og var arena for Junior allround-NM for herrer både i 1953 og 1977. Juniormestere da ble Ragnar Haraldsen, IF Herkules (1953) og Tom Erik Oxholm, IF Fram (1977). Dette ble Oxholms første juniormesterskap av 3 på rad. Under Junior-NM i 1977 ble det satt 4 nye norske junior-rekorder, to av Oxholm (sammenlagt liten firkamp og 5,000 meter) og to av Frode Rønning, Leinstrand IL (500 meter og 1,500 meter).
Eleanor Hibbert
Jean Plaidy
Hennes andre Plaidy-roman, Beyond the Blue Mountains, var svært lang, mer enn 500 sider, og ble avvist av flere forlag av den grunn, unntatt av Robert Hale, og det ble begynnelsen på et fruktbart samarbeid mellom forlag og forfatter som varte fram til hennes død i januar 1993.
Historiske romaner
Beyond the Blue Mountains (1958) var en utypisk Plaidy-tittel. Den handlet om livene til tre generasjoner kvinner på begynnelsen til midten av 1700-tallet og ble en bestselger. Den begynte med at unge Kitty Kennedy og hennes datter utenfor ekteskap blir sendt fra fengselet Newgate Jail til straffekoloniene i Australia. Denne brutale verden ble visuelt beskrevet av forfatteren.
I løpet av de neste 15 årene viet forfatteren Plaidy all sin energi til å blåse liv i historiske figurer, hovedsakelig fra 1400- og 1500-tallet, som Jane Shore (The Goldsmith's Wife), Katarina Parr (The Sixth Wife), Filip II av Spania (The Spanish Bridegroom), Henrik VIII av Englands to søstre (Mary Queen of France og The Thistle and the Rose) og Maria I av Skottland (Royal Road to Fotheringay og Captive Queen of Scots).
Hennes trilogier basert på livene til Katharina de' Medici, Filip II av Spania, Katarina av Aragón, og Isabella og Ferdinand var meget populære og godt mottatt, og på slutten av 1960-tallet og 1970-tallet ble gjenutgitt i enkeltbind eller samleutgivelser. Times Literary Supplement beskrev romanene om Katharina de' Medici som «spennende fortellinger skrevet med nøyaktig kunnskap om hendelsene» og la til at «forfatteren kjenner til sin (historiske) periode og behandler en stor rollebesetning med dyktighet».
Hennes to romaner basert på det enestående livet til Lucrezia Borgia ble skrevet sammen med A Triptych of Poisoners (1958), en ikke-fiktiv studie om de beryktede karriere til kardinalen og morderen César de Borja, giftmordersken Marie d’Aubray og om løgneren, kvinnebedåreren og morderen Edward Pritchard. Da hun søkte en felles forbindelse mellom disse notoriske morderne konkluderte hun med at de var alle drevet av monstrøse og ubehersket egoisme. For denne boken skrev Books and Bookman at «for dr. Pritchard har Jean Plaidy gitt oss bilde av Hogarth, for d’Aubray en elegant velskrevet studie, og for César de Borja en briljant fortelling om fargerik ondskap, utmattende å lese, meget underholdende».
I løpet av de neste seks årene, tilsvarende hennes Isabella og Ferdinand-trilogi, skrev hun tre meget godt mottatte bind om veksten, spredningen og til slutt oppløsningen av den spanske inkvisisjonen, og som fortsatt er sett på som blant det beste som er skrevet om dette kapittelet i europeisk historie og mange beklaget at forfatteren ikke konsentrerte seg mer om historiske verker framfor hennes lettere historiske romaner.
Med unntak av en kort opphold i 1700-tallets Frankrike med en bok om Marie Antoinette (Flaunting Extravagant Queen) og to om Ludvig XV av Frankrike (Louis the Well-Beloved og The Road to Compiegne) fortsatte hun å konsentrere seg om tudortiden og den påfølgende Stuart-perioden i engelsk historie før hun begynte med en bestemt årlig utgivelser av romaner fra 1965.
The Three Crowns, den første av en trilogi ble etterfulgt av serie romaner på ti bind om georgianske perioden (1967–1971) og viktoriatiden (fem bind, 1972–1974). Etter å ha satt sammen The Widow of Windsor (1974) vendte hun seg til 1100-tallet med sin normanniske trilogi (tre bind, 1974–1976). Denne ble fulgt opp av den massive fortelling om Plantagenetene (15 bind, 1976–1982) som kulminerte i en roman om Henrik VII av England, Uneasy Lies the Head.
Sett i sammenheng representerte denne utgivelsene av romaner en unikt blikk fra innsiden av engelsk historie fra årene 1066 og 1901. Det enestående arbeidsinnsatsen for å tilfredsstille sine lesere har hun siden 1952 skrevet og utgitt to romaner i året, bortsett fra i 1981 og 1982 hvor hun utga tre bøker i året for å fullføre sitt store arbeid.
I 1983 startet hun, nå på slutten av sine 70 år, på en nye serie av romaner om dronninger av England. Den begynte med livet til Henrietta Maria (Myself, My Enemy) og ble avsluttet med Maria II av England (William's Wife, 1992), totalt ti bøker på like mange år.
Victoria Holt
I tillegg til hennes 77 romaner som Jean Plaidy og fem ikke-fiktive titler, skrev hun også åtte romaner under navnet Kathleen Kellow i tiden 1952 til 1960 som er krim og spenningsromaner, eksempelvis Call of the Blood (1956).
Hun skrev også fem historiske romaner mellom 1956 og 1961 under aliaset Ellalice Tate (navnet er satt sammen fra hennes mors pikenavn, Alice Tate), blant annet Defenders of the Faith og The Scarlet Cloak. På slutten av 1960-tallet ble disse utgitt på nytt under det langt mer kjente navnet Jean Plaidy. Til tross for hennes store suksess som Jean Plaidy fortsatte hun å skrive lette romantiske romaner under navnet Eleanor Burford til begynnelsen av 1960-tallet, men etter at hun lanserte et nytt pseudonym, Victoria Holt (navnet satt sammen fra hennes daværende bank). Etter at hun hadde studert populære romaner innså hun at det var et stort lesermarked for romantiske spenningsromaner i skumle herskapshus, en type romaner som også tidligere, på midten av 1800-tallet, var meget populære.
Victoria Holts første roman, Mistress of Mellyn, ble utgitt av det store internasjonale forlaget Collins i 1961 og forfatterens identitet ble bevisst holdt skjult som et markedsføringstriks. Mange lesere ble derfor overbevist om at Victoria Holt egentlig var Daphne du Maurier. Etterhvert ble det likevel kjent at Victoria Holt og Jean Plaidy var samme person. Daphne Du Mauriers berømte roman Rebecca har hatt mange etterligninger, men det var ikke før Mistress of Mellyn at en annen bok fanget inn noe av den samme intensitet. De fleste av Victoria Holt-romanene har sin handling fra 1800-tallet og fortalt i første person av en ung kvinne som er ansatt som guvernante eller selskapsdame og etterhvert dratt inn sentrum av et mysterium, blandet med like doser drama og romantikk, før den lykkelige slutt. Vanligvis er handlingen plassert på et øde sted langs kysten av Cornwall. Holts heltinner blir fanget av pirater, dratt inn i harem, og lider utallige andre viderverdigheter, som igjen blir imitert av de forfatterne som etterligner henne.
Victoria Holt ble Eleanor Hibberts største pengemaskin og ble oversatt til mer enn 20 språk og solgte mer enn 75 millioner bøker internasjonalt. Hun er kanskje spesielt populær i USA.
Andre pseudonymer
Eleanor Hibberts siste pseudonym var Philippa Carr. Det ble brukt fra 1972 i en serie av romaner som dekket tiden mellom den engelske reformasjonen og til slutten av den andre verdenskrigen. Her fortalte hun om familiene R.F. Delderfirld og Winston Graham i en serie ofte kalt for Døtre av England. Hver bok ble fortalt av en kvinne i sin tid og sentrerte rundt autentiske historiske hendelser. Etter at The Miracle at St. Bruno’s kom ut i 1972 utga hun ytterligere 17 romaner under dette navnet.
Skiphelle
Skiphelle er en strand nær Drøbak. Stranden ligger i det som kalles «Skiphellebukta», og befinner seg nær Elle fyr. Navnet Skiphelle betyr «flatt berg brukt som lasteplass for skip».
Eleanor Hibbert
Andre pseudonymer
Etter at hennes ektemann døde på 1960-tallet fortsatte Eleanor Hibbert å leve et enkelt liv til tross for sin store formue. Hennes enorme produksjon ga ikke tid for hobbyer, men hun dro på to eller tre cruise hver vinter. I noen år leide hun et stort, historisk hus i Sandwich som ble pusset opp i en gotisk stil, men det ble for mye arbeid, og hun flyttet tilbake til en moderne leilighet i London med utsikt mot Hyde Park. Hun skrev fire timer hver dag samtlige dager i uken og hadde vanligvis fått ned rundt 5 000 ord før lunsj. Hun tok med seg skrivemaskinen når hun dro på ferie og la ned like mye arbeid da. Hun satt ved skrivemaskinen da hun brått døde den 18. januar 1993 i sin lugar på et cruiseskip på vei fra Athen til Port Said i Egypt.
Bibliografi
Som Eleanor Burford Enkeltstående romaner Som Jean Plaidy
Skiphelle
Stranden er et populært badested, men er og et område for dykkerinteresserte. Utenfor stranden befinner det seg deler av dekklasten fra DS «Donau» - mellom åtte og ni lastebiler samt en motorsykkel med sidevogn. Litt sør for stranden ligger og restene av MS «Sørland».
Vikingfunn
I området rundt Skiphelle er det funnet tre nøstvetboplasser. I tillegg er det funnet en gravhaug fra vikingtiden, og et jernaldergravfelt. Nøstvetfunnene tyder på at det har vært folk i området i over 6000 år, og funnene ligger ca. 60 meter over havet, noe som ville vært nær den daværende strandkanten. Sør for Skiphellebukta finner man og en jernaldergravhaug som inneholder en mann begravet med blant annet jernsverd.
Bjarkøy kirke
Bjarkøy kirke ligger på Bjarkøya i Harstad kommune i Troms og Finnmark fylke. Kirka er ei korskirke i tømmer med 350 plasser. Den ble bygd på Sandsøya i 1766 og flyttet til Bjarkøya og gjenoppbygd i 1886.
Orgel
Orgelet som i dag står i kirken er et orgel på ti stemmer, to manualer og pedal. Det ble bygd av orgelbygger Jan Erik Spigseth i 1973. Orgelet står i originalfasaden til det gamle Olsen & Jørgensen-orgelet fra 1899.
Det gamle Olsen & Jørgensen-orgelet var opus 133 og bygd i 1899. Orgelet hadde fem stemmer, og pedal. Det gamle spillebordet står lagret ved siden av orgelet i kirken.
Henrik Irgens
Henrik Joachim Vincent Irgens  (født 25. januar 1899 i Kristiania, død 9. juni 1938 i Oslo ) var fra 1930 til 1931 katolsk overhyrde for Norge, og fra 1931 til 1932 for Oslo. Han var konvertitt fra Den norske kirke. Han tilhørte Irgensslekten og var sønn av diplomat og senere utenriksminister Johannes Irgens og av Minda "Lilla" Marie Gulbranson.
Irgens ble født i Kristiania (Oslo). Han studerte i Paris, og ble diakonviet 27. september 1925 av biskop Johannes Olav Smit. I 1926 ble han presteviet, og han studerte så ved Accademia Ecclestiastico i Roma, den pavelige diplomatskole.
I september 1927 ble han kapellan i St. Paul menighet i Bergen, en stilling han hadde til juni 1929. Deretter ble han redaktør for tidsskriftet St. Olav, noe han var frem til sin død, og sekretær for det apostoliske vikariatet. I oktober 1930 døde Olav Offerdahl, og Irgens, som nå var monsignore, ble utnevnt til apostolisk administrator. Året etter ble Norge delt inn i tre kirkedistrikter, og Irgens fortsatte som administrator av Oslo inntil Jacob Mangers ble utnevnt til apostolisk vikar i 1932.
I september 1932 ble han utnevnt til pavelig husprelat med Monsignore som tittel.
Etter en kort periode som vikariatssekretær ble han konstituert sogneprest i Fredrikstad og provikar, det vil si den apostoliske vikars stedfortreder. I november 1934 gikk han inn i sin siste stilling, som sogneprest for St. Olav menighet i Oslo. Dette var egentlig en stilling som fungerende sogneprest, men den ble raskt gjort permanent.
Han døde 9. juni 1938 i Oslo, og er begravet på Vår Frelsers gravlund.
Banesto
Banesto (offisielt navn Banco Español de Crédito, S.A) er en spansk bank, grunnlagt i 1902 i Madrid. Banken er i hovedsak eiet av Grupo Santander, og er blant de fem viktigste finansinstitusjonene i Spania med sine over 1600 kontorer og filialer.
Banesto var i mange år hovedsponsor for sykkellaget med samme navn, som blant annet Miguel Indurain vant sine fem seiere for i Tour de France. Dette laget er i dag kjent som Caisse d'Epargne.
Firerbanden
Firerbanden (Forenklet kinesisk: 四人帮, tradisjonell kinesisk: 四人幫, Hanyu Pinyin: Sì rénbāng) var en gruppering i ledelsen av Kinas kommunistparti (KKP) i Folkerepublikken Kina som ble arrestert og fjernet fra sine posisjoner etter Mao Zedongs død i 1976, beskyldt for å stå bak kulturrevolusjonen. Gruppen bestod av Maos enke Jiang Qing og tre av hennes nærmeste medarbeidere –  Zhang Chunqiao, Yao Wenyuan og Wang Hongwen. To andre, Kang Sheng og Xie Fuzhi, ble også beskyldt for å være med i gruppen, men de var døde på dette tidspunktet.
Fjerningen av gruppen kan ses på som slutten på kulturrevolusjonen, som var blitt startet av Mao i 1966 som en del av maktkampen mot andre ledere slik som Liu Shaoqi, Deng Xiaoping og Peng Zhen. Mao satte da inn Jiang, sin kone, som leder for landets kulturarbeid. Hun hadde før dette ikke hatt noen politisk rolle. Zhang, Yao and Wang var partiledere i Shanghai og hadde spilt en viktig rolle for Mao i Shanghai under kulturrevolusjonen. Den militære lederen Lin Biao skal også ha vært med i gruppen, men han omkom i en flyulykke i 1971.
Rundt Lin Biaos død begynte kulturrevolusjonen å miste mye av framdriften. Den nye ledelsen i Folkets frigjøringshær forlangte at orden ble gjenopprettet ved grensen til Sovjet. Statsministeren, Zhou Enlai, som hadde godtatt kulturrevolusjonen, men aldri støttet den, fikk tilbake en del av makten og brukte denne til å få Deng Xiaoping tilbake inn i ledelsen av kommunistpartiet på den 10. partikongress i 1973. Liu Shaoqi hadde i mellomtiden dødd i fengsel i 1969.
Mot slutten av Maos liv ble det stadig klarere at det kom til å bli en maktkamp mellom firerbanden på den ene siden og Deng Xiaoping, Zhou Enlai og Ye Jianying på den andre siden.
Det hevdes nå fra offisielt kinesisk hold at Mao snudde og begynte å motarbeide Jiang og hennes folk det siste året han levde og at de prøvde å gjennomføre et kupp etter Maos død 9. september 1976. Dette er det vanskelig å få bekreftet. Det ser imidlertid ut som at deres innflytelse var synkende allerede før Mao døde. Da statsminister Zhou Enlai døde i januar 1976, ble han ikke etterfulgt av noen av firerbandens folk, men av den ukjente Hua Guofeng, som senere samme år også ble leder i det kinesiske kommunistpartiet. Firerbanden hadde sørget for å fjerne Deng Xiaoping, som var Zhou Enlais mann, fra kommunistpartiet, men tidlig i 1978 hadde han fått tilbake makten i partiet. Firerbanden håpet på støtte fra de viktige hærlederne Wang Dongxing og Chen Xilian, men Hua Guofeng hadde kontroll over dem. 6. oktober 1976 sørget Hua for å få firerbanden og mange av deres tilhengere arrestert og startet en stor kampanje mot dem i massemedia – tilnavnet «firerbanden» kommer fra denne kampanjen. De fire ble anklaget for å stå bak alle overgrepene under kulturrevolusjonen.
I 1981 ble de fire dømt for virksomhet rettet mot partiet etter en lang, offentlig rettssak. Under rettssaken utmerket Jiang Qing seg som trassig og høylytt protesterende, og hun nektet på alle punkter – i likhet med Zhang Chunqiao. Yao Wenyan og Wang Hongwen uttrykte anger og tilsto alt. Jiang Qing og Zhang Chunqiao fikk dødsdommer som senere ble omgjort til livstidsstraff, mens Wang Hongwen og Yao Wenyuan fikk henholdsvis livstids og 20 års fengsel. Alle ble senere sluppet fri.
Alle i firerbanden er nå døde – Jiang Qing døde rett etter at hun slapp fri – noen mener at hun begikk selvmord. Wang Hongwen døde i 1992, Zhang Chunqiao døde i april 2005 og Yao Wenyuan døde desember 2005.
Ioannis Theodoropoulos
Ioannis Theodoropoulos (gresk: Ιωάννης Θεοδωρόπουλος) var en gresk friidrettsutøver som deltok i de første moderne olympiske leker 1896 i Athen.
Adolf von Harnack
Adolf von Harnack (født i Dorpat i Estland i Tsarrussland, død 10. juni 1930 i Heidelberg i Tyskland) var en tysk baltisk protestantisk teolog og kirkehistoriker.
Ioannis Theodoropoulos
Theodoropoulos kom på en delt tredjeplass i stavsprang, sammen med sin landsmann Evangelos Damaskos med et hopp på 2,60 meter under OL 1896 i Athen. Amerikaneren Welles Hoyt vant konkurransen med et hopp på 3,30 foran sin landsmann Albert Tyler med 3,20.
Adolf von Harnack
Harnack var elev av Albrecht Ritschl, og en ledende eksponent for liberalteologi ved begynnelsen av 1900-tallet. I berømte forelesninger om «Kristendommens vesen» (1900) avdogmatiserte Harnack den kristne tradisjon til fordel for «den etiske kjerne i Jesu budskap, nemlig den aktive tro på  «menneskesjelens uendelige værdi».
Bakgrunn
Adolf von Harnack var født i nåværende Tartu der hans far innehadde et professorat i pastoralteologi. Han studerte ved det lokale universitet 1869-1872 og siden ved universitetet i Leipzig, der han tok sin eksamen og straks etter, i 1874, begynte å forelese som Privatdozent.
Teolog
Adolf von Harnack var professor i kirkehistorie ved blant annet universitetet i Marburg 1886-1888 og deretter ved universitetet i Berlin. Hans rikholdige produksjon er konsentrert om urkristendommen og den gamle kirke.
Påvirket av Albrecht Ritschl engasjerte von Harnack seg for et konsekvent historisk syn på kristendommen. I dogmedannelsen så han en fremmedgjørelse av Jesu budskap ved innflytelse fra hellenistisk spekulasjon.
I sine berømte forelesninger om «Kristendommens vesen» (1900) avdogmatiserte Harnack den kristne tradisjon til fordel for «den etiske kjerne i Jesu budskap, nemlig den aktive tro på  «menneskesjelens uendelige værdi».
Diskusjonen omkring von Harnacks tese pågikk i atskillige tiår. Den fikk etterhvert så meget faglig motbør at den ikke står sterkt i vitenskapelig sammenheng, men den preger mange populærfremstillinger.
Adolf von Harnack ble i 1890 medlem av det tyske vitenskapsakademi og ble innvalgt som medlem av Kungliga Vetenskapsakademien i Sverige i 1908.
Evangelos Damaskos
Damaskos kom på en delt tredjeplass i stavsprang, sammen med sin landsmann Ioannis Theodoropoulos med et hopp på 2,60 meter under OL 1896 i Athen. Amerikaneren Welles Hoyt vant konkurransen med et hopp på 3,30 foran sin landsmann Albert Tyler med 3,20.
Rørledning
Rørledning benyttes for å transportere væsker eller gasser, ofte vann eller petroleum. Denne transporten er billigere enn tankskip når store mengder skal transporteres og er spesielt lønnsom for naturgass.
Aage Johansen
Aage Johansen (født 6. desember 1919, død 6. februar 2012) var en norsk skøyteløper. Han ble norgesmester for juniorer i 1936, og var før andre verdenskrig en av landets mest lovende skøyteløpere, men fikk karrieren avbrutt som følge av de ekstraordinære forholdene under krigen (1940–1945). Han representerte Oslo Idrettslag.
Rørledning
Kjente rørledninger
Kjente rørledninger går fra Alaska gjennom Canada og til USA.
Aage Johansen
Johansen var norsk landslagsløper allerede fra sesongen 1937/38, og ble nummer åtte i EM og nummer syv i VM. I 1939 tok han bronse i EM, og i det uoffisielle verdensmesterskapet i 1940 ble han nummer fire.
Rørledning
Kjente rørledninger
Olje fra oljefelt i Iran og Irak føres via rørledning til Persiabukten.
Aage Johansen
Han ble norgesmester i 1946, i det første NM etter krigen. Johansen ble nummer to bak Göthe Hedlund under det uoffisielle Europamesterskapet i 1946 i Trondheim.
Rørledning
Kjente rørledninger
Den første oljerørledningen mellom Russland og Kina ble åpnet 1. januar 2011. Oljerørledningen har en lengde på 2.694 kilometer på den russiske side av grensen og 930 kilometer på kinesisk side. Den går fra Øst-Sibir til nordøstlige Kina. Oljerørledningen kan frakte 30 millioner tonn olje i året. Kinas president Hu Jintao og hans russiske kollega Dmitrij Medvedev sto for åpningen.
Aage Johansen
Etter at han avsluttet sin aktive karriere, arbeidet Aage Johansen i mange år som trener og lagleder.
Rørledning
Kjente rørledninger
Olje og gass fra Russland føres via rørledning til Europa gjennom Druzjbarørledningen. Alle oljerørledninger i Russland er eid av det statlige selskapet Transneft. Verdens største produsent av olje og gass, Russland, er sterkt vestvendt i sin energieksport. I 2003 gikk all gasseksport og 88% av oljeeksporten til europeiske kjøpere. Det finnes ulike planer for bygging av oljerørledning til Barentshavet, men per 2006 er disse planene kun på tegnebrettet. Det russiske transportministeriet forventer å eksportere om lag 600 millioner tonn olje i 2010. Det er usikkert hvor mye av dette vil gå sjøveien og hvor mye av oljen som vil bli skipet ut fra Barentshavet.
Russland, Hellas og Bulgaria er blitt enige om å sette i gang byggingen av en oljerørledning mellom Svartehavet og Egeerhavet i løpet av året 2007. Ledningen skal gå fra den bulgarske havnen Burgas til den greske havnen Alexandroupolis ved Egeerhavet.
Kasakhstan har rørledning vestover til Europa. I 1999 kom Statoil og BP i gang med ordinær oljeproduksjon og la samtidig frem planer om å bygge en oljerørledning til Middelhavet via Tyrkia.
Første oljerørledning Kasakhstan-Kina åpnet 2007. Det er den første ledningen som går østover fra Kasakhstan, som til nå har solgt all sin olje til Vesten. Og det er den første oljen som leveres til Kina pr. rørledning. For Russlands vedkommende er rørledningen en del av landets østlige økonomiske politikk, som blir stadig viktigere for Moskva. Også Moskva kan i prinsippet bruke rørledningen til å levere olje til Kina, da et helt nettverk av rørledninger knytter sammen Russland og Kasakhstan. Kina og Kasakhstan offentliggjorde nylig planer om å legge en gassrørledning parallelt med oljerørledningen. Den nesten 1 000 kilometer lange ledningen skal levere 20 millioner tonn olje årlig til Xinjiang Uygur-provinsen i Kina. Oljeleveranser til Kina kan vise seg svært lønnsomme. Landet trenger inntil 150 millioner tonn årlig, og brukte 50 milliarder dollar på oljeimport i 2005. Russland har passert Saudi-Arabia som verdens største hydrokarbonleverandør. Russlands nabo Kina må importere 80 prosent av oljen på kjøl gjennom Malakkastredet, og for det meste fra Midtøsten.
Den planlagte Stillehavsrørledningen, eller rettere en grein av den som skal levere olje fra Øst-Sibir til den nordøstlige delen av Kina, er viktig for russisk oljesektor. Det er et gigantisk prosjekt som krever felles investeringer både i rørledningen og i oljeleting i Øst-Sibir. Traseen ble nylig fastlagt, og den går på betryggende avstand fra den ømfintlige Baikal-sjøen.
Rørledning i Norge
Gassrørledningene fra Norge til Europa har per 2022 en lengde på 8800 km og kan årlig transportere opptil 120 milliarder standardkubikkmeter gass.
Norske oljeservice selskaper som legger rørledning offshore er Acergy Technip og Subsea7
Ilulissatfjorden
Ilulissatfjorden er en isfjord på vestkysten av Grønland som er med på UNESCOs verdensarvliste. Fjorden munner ut i Diskobukta og har fått navnet sitt fra Ilulissat, en liten fiskerlandsby innerst i fjorden. Lengden er om lag 40 km.
Ilulissatfjorden er en isfjord fordi den stadig får tilført is fra Sermeq Kujalleq, en rasktflytende isbre med en fart på om lag 20 meter i døgnet. Dette fenomenet finner man bare på Grønland, Svalbard og i Antarktis.
Eksterne lenker
Ilulissat
Portland kraftverk
Portland kraftverk er et kullkraftverk i Northampton County, delstaten Pennsylvania i det østlige USA. Det har en installert produksjonskapasitet på 427 MW, fordelt på 2 blokker / turbiner. Operatør er energiselskapet Reliant Energy.
Anlegget ble bygget ut i årene omkring 1955–1962. Brenselkilden er sub-bitumenøst kull. Utslippene av CO2 i 2007 var totalt 2,1590 mill tonn.
Fylkesvei 4402
Fylkesvei 4402 går mellom Bjorland og Rimestad i Hå.
Frem til 2019 hadde veien betegnelsen fylkesvei 164.
Elrama kraftverk
Elrama kraftverk er et kullkraftverk i Washington County, delstaten Pennsylvania i det østlige USA. Det har en installert produksjonskapasitet på 510 MW, fordelt på 4 blokker / turbiner. Operatør er energiselskapet Reliant Energy.
Anlegget ble bygget ut i årene omkring 1950–1960. Brenselkilden er sub-bitumenøst kull. Utslippene av CO2 i 2007 var totalt 2,44 mill tonn.
Lafayette
Lafayette kan vise til:
Bartosz Bosacki
Bartosz Bosacki (født 20. desember 1975 i Poznań) er en polsk fotballspiller.
Hoxud
Hoxud (kinesisk: 和硕县; pinyin: Héshuò Xiàn; uigursk : خوشۇت ناھىيىسى / Hoşut Nahiyisi) er et fylke i den autonome region Xinjiang i Folkerepublikken Kina. Det ligger under det autonome prefektur Bayin'gholin.
Bartosz Bosacki
Bosacki debuterte for Lech Poznań i april 1995. Han har også spilt for den polske klubben Amica Wronki, og to sesonger i tyske FC Nürnberg.
Hoxud
Det har et areal på 12.753 km².
Bartosz Bosacki
Bosacki spilte for under VM 2006 i Tyskland, og scoret begge Polens mål i 2-1-seieren mot, de eneste målene Polen scoret i løpet av hele mesterskapet.
Hoxud
Befolkningen var på 61,861 innbyggere i 1999.
Zinedine Zidane
Han avsluttet sin karriere i den spanske klubben Real Madrid og og var en av de beste på begge lagene, og i verden generelt. Han har i flere år fått tittelen årets spiller, og blir av mange sett på som en av de beste spillerne gjennom tidene. Han var med på å sikre Frankrike gull både i VM 1998 og EM 2000. Zinedine Zidane var ifølge mange en komplett fotballspiller kjent for sin balanse, pasnings- og skuddfot, overblikk, dribleferdigheter og spilleforståelse. «Zidane-finten» er oppkalt etter ham, men den ble praktisert av Diego Maradona før ham. Zidane la opp i 2006.
Ferjesambandet Fogn–Judaberg–Nedstrand–Jelsa
Fogn–Judaberg–Nedstrand–Jelsa er et ferjesamband som krysser Finnøyfjorden, Vestre Ombofjorden, Nedstrandsfjorden og Jelsafjorden i Ryfylke. Det betjener ferjekaiene Fogn, Judaberg, Halsnøy, Eidssund og Helgøy i Finnøy kommune, Nedstrand i Tysvær, og Hebnes, Foldøy og Jelsa i Suldal. Sambandet er del av fylkesvei 519 og drives i dag av rederiet Norled.
Zinedine Zidane
Med Real Madrid har han vunnet Mesterligaen i sesongen 2001/2002 og det spanske mesterskapet i 2002/2003.
Ferjesambandet Fogn–Judaberg–Nedstrand–Jelsa
Sambandets strekninger blir betjent av MF «Sjernarøy» og MF «Foldøy». Hovedsambandet Judaberg–Helgøy med 15 avganger daglig mandag–lørdag.
Zinedine Zidane
Han har tidligere spilt for den italienske klubben Juventus der han var med på vinne Serie A i 1996/1997. Før han kom til Juventus, spilte han for de franske klubbene AS Cannes og FC Girondins de Bordeaux.
Tre ganger har han blitt kåret til verdens beste fotballspiller (1998, 2000 og 2003). Han har fått utmerkelsen Europas beste spiller noensinne.
Etter karrieren som spiller ble Zidane trener i Real Madrid, først som assistent, deretter som trener for juniorlaget Castilla og fra 2016 for førstelaget. Under Zidanes ledelse vant Real Madrid Mesterligaen tre år på rad og La Liga i 2016/17. Zidane trakk seg fra jobben 31. mai 2018.
Fotball-VM i 2006
Zidane scoret 3-1-målet for Frankrike mot på overtid i åttendedelsfinalen i VM 2006 i Tyskland.
Han ble likevel kåret til mesterskapets beste spiller.
Zidane fikk tre kampers karantene og 40 000 kr i bot. Siden Zidane hadde lagt opp, foreslo han å gjøre tre dagers arbeid for FIFAs aktiviteter for barn og unge.
Sandsøy fort
Sandsøy fort ligger på Sandsøya i Bjarkøy kommune i Troms og Finnmark. Fortet ble bygd i perioden 1962–65 og nedlagt i 1998. I dag er fortet solgt til private, og det drives som opplevelsessenter.
Fortet ble bygd som et rent stridsanlegg, med batteri og fjellanlegg, og det var ikke forutsatt å ha bemanning i fredstid.
2. mai 1988 omkom 3 elever fra Befalsskolen for Kystartilleriet under skyting med bombekaster fra faste stillinger på Sandsøy fort.
Volha Talayeva
Volha Talayeva (født 6. januar 1987) er en belarusisk skøyteløper som konkurrerer i kortbaneløp. Hun representerte landet sitt i Vinter-OL 2014 i Sotsji, der hennes beste resultat var nummer 32 på 1500 meter.
Nuuks Plads metrostasjon
Nuuks Plads stasjon ligger i takstsone 1.
Davis Phinney
Davis Phinney (født 10. juli 1959 i Boulder, Colorado) er en tidligere amerikansk syklist. Han har to etappeseire fra Tour de France, og bronse i lagtempo under OL i 1984.
Han er gift med Connie Carpenter-Phinney, og de er foreldre til syklisten Taylor og langrennsløperen Kelsey.
Rudi
Rudi og Rudy er kjæleformer av mannsnavnet Rudolf, som kan ha opprinnelse i norrøne hróðr eller gammelsaksiske hrôt, «hyllest, berømmelse», og norrøne ulfr eller gammelhøytyske wolf, «ulv». Rudi er opprinnelig tysk og Rudy engelsk.
Rudi og Rudy brukes også som kvinnenavn.
Kjente personer med navnet
Personene i listen er ordnet kronologisk etter fødselsår.
Rudi og Rudy som kvinnenavn
Rudi og Rudy er også brukt som kvinnenavn, men nokså sjeldent.
Kjente kvinner med navnet
Personene i listen er ordnet kronologisk etter fødselsår.
Kåre Tveit
Kåre Tveit (født 1. mars 1921 i Arendal, død 1992) var en norsk maler, bosatt i Arendal. Han blir i boka Sørlandet og malerne av Gunvald Opstad, beskrevet som en vár kolorist, en stille dyrker av pastellfarger og jordfarger. Maleriene hans er også beskrevet som dansk-inspirerte, med store flater og myke toner i brunt og oker, grønt og grått.
Tveit har utdannelse fra Statens håndverks- og kunstindustriskole i Oslo (1941-45). Etter krigen deltok han på en studietur til Danmark med akademielevene. Her lot han seg inspirere av dansk natur og kunstmiljø, og særlig kunstmaler Edward Weie og den svenske kunstneren Karl Isakson gjorde inntrykk på ham. I perioden 1947-1972 deltok han sju ganger på Høstutstillingen. Han deltok 12 ganger på Sørlandsutstillingen i årene 1969-1983, og på Unge Kunstneres Samfunns vårutstilling deltok han åtte ganger i perioden 1957-1973. Han er blant annet innkjøpt av Nasjonalgalleriet i Oslo, Riksgalleriet, Norsk kulturråd, Oslo kommunes kunstsamlinger og Trøndelag kunstgalleri. I tillegg til en rekke stipender, mottok han også Statens garantiinntekt fra 1977.
Kåre Tveit har hatt stor betydning for utviklingen av kunstmiljøet på Sørlandet, og han var aktiv i Arendal malerklubb. Det ble sagt at en periode malte alle medlemmene i malerklubben som Kåre Tveit. Han malte en rekke landskaps- og strandmotiver fra Sørlandet og Tjøme. Blant mange av hans sørlandske skildringer, finnes et vinterbilde fra 1948 – et gråtonelandskap med røde og gule hus fra Songe i Arendal. Et annet stemningsfullt bilde er Nasjonalgalleriets «Sommerkveld, Vindholmen» fra 1959, som viser sjøen omkranset av grønne trær og åser.
Kvernkall
Kvernkallen er akslingen som overfører vannenergien til kvernsteinen i ei bekkekvern. Kvernkallen består av en loddrettstående trestokk – grovere nede enn oppe – som er opplagra i bunnen av kvernhuset. Øvre enden når opp gjennom golvet i kvernhuset. Nederst på stokken er innfelt skovler som vannstrålen fra vannrenna rettes inn mot slik at kvernkallen roterer.
Kåre Tveit
Tveit var medlem av Unge Kunstneres Samfund og Bildende Sørlandskunstnere. Han var også jurymedlem ved Sørlandsutstillingen i 1972-73, 1976-78 og varamedlem 1970-71.
Kvernkall
I øvre enden av stokken er innfelt en tange (snelle) av jern som går gjennom et hull i den underste, fastsittende kvernsteinen og ender i et tverrjern (sigle) som er innfelt i den roterende oversteinen.
Fyringsolje
Fra og med 1. januar 2020 blir det forbudt å bruke mineralolje til oppvarming av bygninger i Norge.
Geoffrey Parnell
Geoffrey Parnell er en britisk historiker og arkeolog.
Fra 1974 til 1984 jobbet han som arkelologisk konsulent, og gjorde undersøkelser på Tower of London, Hampton Court Palace og Windsor Castle. I 1985 ble han ansatt av English Heritage som inspektør («Inspector of Ancient Monuments and Historic Buildings»), og hadde ansvaret for restaurering av Greenwich-observatoriet og reparasjonen av Windsor Castle etter en større brann 1992. I 1993 ble han ansatt ved Royal Armouries med ansvaret for museumsaspektene ved Tower of London. I den funksjonen har han skrevet flere bøker, laget film, og kuratert utstillinger.
Ved avlagt doktorgrad i 1996 leverte han avhandlingen «The Buildings and Works of the Office of Ordnance at the Tower of London, 1660-1722».
Litlevatntunnelen
Litlevatntunnelen er en veitunnel på fylkesvei 614 i Bremanger kommune i Vestland. Tunnelen er 85 meter lang og går gjennom Småskaret mellom Litlevatnet og Svelgen.
Charles S. Peirce
Charles Sanders Peirce (født 10. september 1839, død 19. april 1914) var en amerikansk matematiker, filosof og logiker.
Peirce hører ved siden av William James og John Dewey til de toneangivende tenkerne innen pragmatismen; i tillegg regnes han som grunnleggeren av den moderne semiotikken. Han introduserte uttrykket fallibilisme som er et viktig element i hans filosofiske modell.
Bertrand Russell kalte ham den «største amerikanske tenkeren», mens Karl Popper til og med mente han var en av de største filosofene gjennom tidene.